Oliy Majlis a'zolari Amerika poytaxtida mehmon
Delegatsiyada senator va sobiq tashqi ishlar vaziri Sodiq Safoyev, senator Svetlana Ortiqova va Qonunchilik palatasi a'zosi Akmal Saido
<!-- IMAGE --> Bu hafta Vashington Toshkentdan sakkiz siyosatchiga mezbonlik qilmoqda. <!-- IMAGE --> Rasmiylarning tushuntirishicha, bu programma dunyoning turli davlatlaridagi parlament vakillarini, yetakchi arboblarni AQSh davlat tizimi, xususan qonunchilik organi faoliyati bilan yaqindan tanishtirishni maqsad qilgan. Delegatsiyaga senator, sobiq tashqi ishlar vaziri va bir paytlar Vashingtonda elchilik qilgan boshchilik qilmoqda. Qonunchilik palatasida Demokratik institutlar, nohukumat tashkilotlar va fuqaro boshqaruvi masalalari bo’yicha qo’mita raisi, O’zbekistonning inson huquqlari bo'yicha bosh vakili , shuningdek Senatda Adliya va qonunchilik qo’mitasi raisasi, uzoq yillar Bosh prokuratura so'zlovchisi bo'lib ishlagan ham bor. <!-- IMAGE --> Mehmonlar vazirliklardan tortib, Kongressning har ikki palatasida, qolaversa Amerika poytaxtidagi siyosiy tahlil markazlarida bo’lib, fikr almashmoqda. Xalqaro Tinchlik uchun Karnegi Jamg’armasi – Markaziy Osiyodagi siyosiy jarayonlarni kuzatib, bu borada AQSh hukumatiga maslahat berib turadigan maskanda so’zlar ekan, Sodiq Safoyev, Senatda Xalqaro aloqalar qo'mitasi raisi, "Ikki davlat bir-biri bilan yaqindan hamkorlik qilishi, muloqotni kengaytirishi kerak", dedi. Tashrif aloqalar yaxshilanib borayotganining bir isboti, deya izohlaydi AQSh rasmiylari. Ularning umidi shuki bu kabi safarlar doimiy an'anaga aylanadi va tomonlar bir-biri bilan ochiq muloqot qilishni o'rganadi.